Source: https://www.europarlamentarul.ro/ciolos-dupa-decizia-ccr-privind-mandatele-alesilor-locali-intr-o-saptamana-am-putea-ramane-fara-primari-sau-presedinti-de-consilii-judetene/
Timestamp: 2020-07-13 04:47:02+00:00

Document:
Cioloș, după decizia CCR privind mandatele aleșilor locali: „Într-o săptămână am putea rămâne fără primari sau președinți de consilii județene” – EuroParlamentarul
Cioloș, după decizia CCR privind mandatele aleșilor locali: „Într-o săptămână am putea rămâne fără primari sau președinți de consilii județene”
Dacian Cioloș a reacționat miercuri, după ce Curtea Constituțională a decis că prelungirea mandatelor aleșilor locali nu poate fi adoptată de Guvern, prin ordonanță de urgență. Europarlamentarul susține că România ar putea rămâne fără primari și președinți de consilii județene.
Dacian Cioloș avertizează că Parlamentul are foarte puțin timp la dispoziție pentru a adopta o lege în linie cu decizia CCR de miercuri, astfel ca România să nu rămână fără administrație locală. El acuză PSD și PNL de iresponsabilitate față de cetățeni.
„Colaps generalizat
E a doua oară în această criză când România rămâne complet descoperită. Prima dată a rămas fără cadru legislativ necesar stării de urgență, iar acum rămâne fără aparat administrativ funcțional la nivel local.
Cauzele sunt profund politice. Pe de-o parte, PNL, care nu reușește să gestioneze procesele legislative, iar pe cealaltă parte avem PSD, care manevrează instituții în scopuri politice. Ambele partide se comportă iresponsabil în raport cu interesul cetățeanului și cu procesele democratice.
Guvernul a adoptat o ordonanță de prelungire a mandatelor aleșilor locali, iar Parlamentul a validat-o prin lege. Ambele au fost respinse astăzi de Curtea Constituțională.
Mai avem puține zile până când legea de prelungire a mandatelor trebuie să intre în vigoare. Cel puțin cinci zile sunt necesare pentru respectarea procedurilor constituționale, dacă legea se adoptă cu procedura de urgență: două zile pentru a putea fi contestată la CCR și încă trei pentru a intra în vigoare după publicarea în Monitorul Oficial. Vă mai rămâne puțin timp pentru a o dezbate și vota.
Într-o săptămână am putea rămâne fără primari sau președinți de consilii județene. Iar asta nu se mai îndreaptă dând apoi o lege, așa cum ați făcut atunci când au fost declarate neconstituționale amenzile pe perioada stării de urgență. Odată încetat mandatul, el nu poate fi reluat sau prelungit.
Stimați guvernanți, stimați parlamentari, astăzi trebuie să începeți să redactați o lege de prelungire a mandatelor aleșilor locali măcar pentru trei luni, cât ar fi necesar pentru organizarea alegerilor. Altfel, în următoarele zile, din ce în ce mai multe localități și județe vor rămâne fără conducere.”, se arată în postarea europarlamentarului, de pe pagina sa de socializare.
Judecătorii CCR au decis miercuri că data alegerilor locale și parlamentare poate fi stabilită de către Guvern, dar este posibil ca judecătorii să motiveze că și Parlamentul poate avea un rol în decizie. Curtea a stabilit că prelungirea mandatelor aleșilor locali nu poate fi adoptată prin ordonanță de către guvern, ci doar prin lege. Astfel, până la finalul sesiunii parlamentare, Camera Deputaților și Senatului trebuie să adopte o lege prin care să se stabilească cu câte luni se prelungesc mandatele primarilor, consilierilor locali și județeni.
Taggedalegeri localealegeri parlamentareCCRDacian Cioloşlege
Rareș Bogdan, despre decizia CCR de anulare a amenzilor: „Au dat dreptate celor care au încălcat legea cu bună știință”
Rareș Bogdan: „Este normal ca opoziția să își dorească să răstoarne puterea”
Rareș Bogdan cere redeschiderea bisericilor: „Avem nevoie și de hrană spirituală”
Previous Article Toti deputații ALDE s-au afiliat grupului parlamentar al PSD
Next Article Firea, despre declarația lui Ciolacu despre prezidențiale: A vrut doar să răspundă unei întrebări care putea fi şi o provocare

References: CCR 
 CCR 
 CCR 
 CCR 
 CCR 
 CCR